Λυπάμαι.
Πώς έγινε;
Έβαλα το τμήμα να μελετήσει τις γύρω κάμερες ασφαλείας.
Πρέπει να βρείτε ποιος το έκανε. Σας παρακαλώ.
Λες να το 'κανε η Ροσέλ;
Δεν αποκλείω τίποτα.
Έστειλα περιπολικά έξω απ' το παλιό σπίτι του Τρέι.
Και στο στούντιο. Καμία κίνηση πουθενά.
Παρακολουθούμε και την πιάτσα, αλλά τίποτα ως τώρα.
Αν κάνουμε τη Ροσέλ να ομολογήσει τον φόνο του Φίνεϊ,
θα μπορέσει να μας δώσει τον εντολέα της.
Πιθανώς αυτό το άτομο να είναι πίσω κι απ' αυτό.
Αν ο στόχος, όμως, δεν ήταν η Ίβα;
Η Τρίνι.
Ετοιμαζόταν να καταθέσει εναντίον του Οτσόα.
Ίσως να αστόχησε ο δράστης.
Ή η Ίβα προστάτευε την Τρίνι.
- Δηλαδή, αυτό έγινε εξαιτίας μου; - Όχι. Αγάπη μου, δεν φταις εσύ.
- Έχεις δει τη Ροσέλ; - Έχει καιρό να φανεί εδώ.
- Γεια. - Γεια.
Κανένα νέο;
Μπα. Η Ροσέλ δεν είναι εδώ.
Πολύ περίεργο, γιατί ποτέ δεν χάνει παράδοση μετρητών.
Είναι μεγάλη υπόθεση.
Κάτι τρέχει. Πρέπει να κρύβεται.
Τα ίδια έκανε κι ο Τρέι όταν έπαιζε φάση με τους μπάτσους.
- Φερόταν παράξενα τελευταία η Ροσέλ; - Δεν θα το 'λεγα.
Μόνο τόνιζε ότι πρέπει να δραστηριοποιηθούμε.
- Με ποιον τρόπο; - Να βρούμε κορίτσια.
Εγώ δεν ήθελα να το κάνω.
Σ' ευχαριστώ, Ντέβον.
Θα είμαστε σε επαφή.
Πώς τα πας;
- Κοίτα... Δεν έχω πιει. - Ωραία.
Αλλά θα πω στη Ζαρίνα τι έγινε μεταξύ μας.
- Κακή ιδέα, Μάρκους. Είναι έγκυος. - Όχι, άκου.
- Μόνο θα περιπλέξει... - Ξέρω ότι διαφωνείς.
- Θα νιώσει ανασφαλής. - Θέλω να είμαι ειλικρινής...
Διακόπτω κάτι;
- Όχι. - Καθόλου. Όχι.
Τίποτα νεότερο;
Η βαλλιστική λέει ότι το πιθανό φονικό όπλο είναι ένα Five-Seven.
Δεν ξέρουμε αν δεν το βρούμε.
- Παραμένει πιθανό να το έκανε η Ροσέλ. - Κι ο Οτσόα;
Ξέρω με βεβαιότητα ότι έχει άδεια για κυνήγι.
Και συνδρομή σε σκοπευτήριο.
Κι ο υπαστυνόμος θα τον φέρει για ανάκριση.
Εντάξει. Μέχρι να βρούμε τη Ροσέλ, ας επικεντρωθούμε στον Χάκμαν.
Ξέρουμε για τα μονόδρομα μηνύματα.
Ναι.
Κι ότι η εταιρεία παρακολούθησης του Οτσόα έδινε τα βίντεο για εκβιασμό.
Ποιο θα ήταν το κίνητρο του Χάκμαν να εκβιάσει αυτούς τους άντρες;
Δες τους! Είναι επιτυχημένοι υπεύθυνοι ανάπτυξης.
Επιδραστικές μορφές στο Μπέι.
Ίσως ο Χάκμαν να ήθελε να εξασφαλίσει χάρες για την Κουέστερ.
Ο Χάκμαν εξαργυρώνει χάρες
κι οι πελάτες εκπληρώνουν τις παράνομες φαντασιώσεις τους
σε ένα προστατευμένο περιβάλλον.
Σωστά.
Μα ο Χάκμαν κι ο Φίνεϊ γνωρίζονται από φοιτητές.
Ήταν φίλοι.
Αν ο εγκέφαλος είναι ο Χάκμαν, γιατί να εκβιάσει τον Φίνεϊ τώρα;
Ο Λι έβλεπε τον Άντριου ως έναν ανόητο φοιτητή με λαμπρό μέλλον.
Ασφαλώς, όλα αυτά προτού μάθουμε για τις εγκληματικές του πράξεις.
Γνώριζες ότι ο Φίνεϊ έκανε πάρτι στο Στάνφορντ με ανήλικα κορίτσια;
Άκουγα φήμες, αλλά ποτέ δεν τις πίστεψα.
Ο Φίνεϊ ήταν αριστούχος στο τμήμα του
και πάντα ήταν ο πιο χαρισματικός άνθρωπος όπου πήγαινε.
Ο άντρας σου πήγαινε στα πάρτι του Φίνεϊ;
Μερικές φορές.
Κατάλαβες; Θεωρώ ότι ο Λι εκβίαζε τον Φίνεϊ.
Τον εκβίαζε; Ήταν φίλοι.
Ίσως ο Λι χρειαζόταν έναν τρόπο να αναγκάσει τον Φίνεϊ
να ασκήσει την επιρροή του στο δημοτικό συμβούλιο υπέρ της Κουέστερ.
Ο Φίνεϊ άλλαξε ψήφο περί ζώνης χρήσης στην πανεπιστημιούπολη,
μα αυτό δεν σημαίνει ότι τον εκβίασε ο Λι για να το κάνει.
Η δική μου θεωρία είναι ότι ηγείται της σπείρας μαστροπείας.
Αυτή η εταιρεία είναι έργο ζωής για εκείνον. Γιατί να το ρισκάρει;
Απ' ό,τι έχω καταλάβει,
μερικές φορές, οι άνθρωποι που αγαπάς κάνουν πράγματα που δεν περιμένεις.
Τίνος ιδέα ήταν να ασχολείσαι κυρίως με το φιλανθρωπικό κομμάτι;
Δική του.
Κι εκείνος διεύθυνε τον όμιλο;
Ξέρω πού το πας, και κάνεις λάθος.
Επειδή διευθύνει ο Λι την επιχείρηση,
δεν σημαίνει ότι αγνοώ τις λειτουργίες της.
Τότε, βοήθησέ με.
Δώσε μου πρόσβαση στα λογιστικά αρχεία της Κουέστερ,
φορολογικά, αρχεία προσωπικού...
Μου ζητάς αρχεία για να τα χρησιμοποιήσεις εναντίον του άντρα μου.
Τον επί 30 χρόνια άντρα μου.
Αν δεν έχει τίποτα να κρύψει,
δεν θα υπάρχει θέμα να μας βοηθήσετε.
Γεια σου. Έφερα το αγαπημένο σου.
Παγωτό φράουλα και γάλα.
Μαμά, είδα...
Είδα τις ειδήσεις.
Κι ήταν μέχρι ένας αστυνομικός μπλεγμένος στη σπείρα.
Κι αρνήθηκε να καταθέσει εναντίον τους.
Πράγματι.
Άρα, τους φοβάται.
Εσύ πώς νιώθεις;
Εγώ...
Δεν θέλω να το κάνω. Δεν θέλω να καταθέσω.
Εντάξει.
Αν δεν καταθέσεις, ο Οτσόα ίσως να γλιτώσει.
Το ξέρω, αλλά εγώ...
Το σκέφτηκα πολύ και...
Και τον υπέδειξα στην αστυνομία μετά το πάρτι.
Συνελήφθη, αλλά βγήκε με εγγύηση.
Όλοι τους. Και...
Και μετά ανακάλυψαν ναρκωτικά στο αίμα μου.
Ο δικηγόρος του είπε ότι δεν θα μετρήσει η αναγνώριση.
Και πάλι, ο δικαστής θα λάβει υπόψη την αναγνώρισή σου στη δίκη.
Μα η Μέλανι μου είπε ότι
η αστυνομία βρήκε ένα βίντεο μ' εκείνη κι έναν πελάτη.
Αυτό σημαίνει ότι θα κριθεί ένοχος στη δίκη του, σωστά;
Σωστά.
Εμάς δεν μας είπαν, όμως, για δικό μου βίντεο με...
Άρα, δεν υπάρχει.
Δεν ξέρω. Απλώς νιώθω ότι...
Νιώθω ότι τρέμω να κάνω κάτι τέτοιο που ίσως δεν τον στείλει καν στη φυλακή.
Τέλος οι προκαταρκτικές ακροάσεις.
- Πολύ επικίνδυνο. - Ζαρίνα.
Ας πιαστεί αλλιώς ο Οτσόα!
Θα υπάρχει τρόπος.
Εντάξει.
Θέλω να τιμήσω την κυρία Πιερ. Αλήθεια.
Μα, μπαμπά μου, θα με σκότωναν!
- Εντάξει. Καλώς. Εντάξει. - Δεν μπορώ!
Όλα καλά, αγάπη μου.
ΕΖΡΑ ΠΑΪΚΕΝ
- Έζρα. - Ξέρω ότι είναι αργά.
Μόλις έμαθα για την Ίβα Πιερ.
- Μεγάλη τραγωδία. - Πράγματι.
Μου τηλεφώνησε πριν λίγες μέρες.
Με ικέτεψε να μην κινηθώ νομικά εναντίον σου.
Αλήθεια;
Είπε ότι δεν ανέβασες τη συνέντευξή της για να την προστατεύσεις
από το δικαστήριο της κοινής γνώμης.
- Πίστευα ότι έκανα το σωστό. - Άκου.
Η Boisterous παραμένει συνεργάτιδά σου.
Κακώς έβγαλα βιαστικά συμπεράσματα.
Σ' ευχαριστώ.
Πίστευε πραγματικά στην αποστολή. Καληνύχτα.
Ντετέκτιβ Μπίλι Έιμς.
Είμαι καθ' οδόν με θύμα πυροβολισμού και φτάνω περίπου σε τέσσερα λεπτά.
- Θυμάσαι όταν πρωτογνωριστήκαμε; - Δεν πρέπει να μιλάς.
Σκέφτηκα...
"Μια πιο φωνακλού από μένα.
Πώς θα γίνει τώρα;"
Βρήκαμε τρόπο, πάντως.
Κανείς δεν μιλούσε γι' αυτά τα κορίτσια πριν από σένα.
Μαζί το κάναμε αυτό.
Μπορώ να σου πω κάτι;
- Μη. - Σαν φίλη;
Πήγα στην κηδεία του Φίνεϊ.
Όχι από σεβασμό ή κάτι τέτοιο.
- Για να βάλεις τέλος. Το καταλαβαίνω. - Το ήξερα ότι θα καταλάβαινες.
Το ήξερα.
ΚΟΥΕΣΤΕΡ ΟΙΚΟΝΟΜΙΚΗ ΕΚΘΕΣΗ ΤΡΙΜΗΝΟΥ
Τουλάχιστον τώρα ψάχνω τεκμήρια που σχετίζονται με υπαρκτό έγκλημα.
Παρότι δεν απήχθη,
αυτό που έκανε η Έμιλι Μιλς ήταν ποινικά κολάσιμο.
Πώς τιμωρήθηκε;
Με κοινοτική εργασία.
Έτσι είναι το σύστημα.
Έχω κι άλλα ευχάριστα.
Φέραμε τον Οτσόα στο τμήμα κι ορκίζεται ότι ήταν στο σπίτι με τη σύζυγο.
- Οι ιστορίες τους συμφωνούν. - Φυσικά.
Κάλεσαν απ' το κινητό του και παρήγγειλαν κινέζικο στο σπίτι.
Και δεν έχουμε φονικό όπλο.
Δεν είναι το όπλο που παίρνει στο σκοπευτήριο.
Έχω ελέγξει το AFIS. Τίποτα.
Έιμς, ο καθένας μπορεί να βρει όπλο παράνομα.
Δεν θα φαινόταν σε βάση δεδομένων.
Δεν έχουμε τίποτα ούτε απ' τις κάμερες του δικαστηρίου.
- Που να πάρει. - Λυπάμαι.
Γεια.
Ευχαριστώ.
Έχουμε να βρούμε δύο δολοφόνους και μια σπείρα μαστροπείας να εξαρθρώσουμε.
Χέρμπι, φτιάξε κι άλλο καφέ.
- Έγινε. - Ευχαριστώ.
Αυτό είναι...
Το αρχικό περιθώριο κέρδους της Κουέστερ. Είναι στα κόκκινα.
Φαίνεται πως η εταιρεία αιμορραγούσε όταν την ίδρυσαν.
Σύνηθες για τις περισσότερες νεοφυείς.
Μισό λεπτό. Δείτε εδώ. Βλέπετε εδώ; Μηδέν επενδυτές.
Κι έξι μήνες μετά, τεράστια ανάκαμψη. Δείτε όλα αυτά.
Ίσως ο Χάκμαν άρχισε να διακινεί κορίτσια
για να φέρει εύπορους επενδυτές στην Κουέστερ.
Ίσως.
Τα βίντεο των εκβιασμών είναι από τότε.
Η Ντέβον είναι.
- Έλα. - Γεια, Πόπι. Ήρθε η Ροσέλ.
Εντάξει, έγινε.
Η Ροσέλ είναι στην πιάτσα.
- Πηγαίνετε. Το 'χω εδώ. - Θα σε πάρουμε.
Μισό!
Δεν ακούς. Προσπαθώ να σου πω κάτι.
- Τι εννοείς; - Για τα κορίτσια.
Ακίνητη!
- Ακίνητη! Αστυνομία Όουκλαντ! - Ροσέλ!
- Αστυνομία Όουκλαντ! - Σταμάτα!
Μην τρέχεις!
Σταμάτα, διάολε!
Σταμάτα!
- Θα πάω από δω. - Εντάξει.
Ροσέλ!
Σταμάτα! Διάολε!
Μην τρέχεις!
Ήρεμα.
Ροσέλ. Σταμάτα.
- Ακίνητη! - Τελείωσε.
Σταμάτα! Ήρεμα!
- Τελείωσε. - Ήρεμα.
Φέρε τα χέρια σου.
Έμαθα ότι κάνεις κουμάντο τώρα. Προσπαθείς να γίνεις σαν τον Τρέι;
Τον αγαπούσα τον Τρέι, αλλά ήταν ψιλικατζής.
- Εγώ θα γίνω πολύ σπουδαιότερη. - Ναι; Και τι σκοπό έχεις;
Μου υποσχέθηκαν διάφορα.
Όποιος σου υπόσχεται, θα πάει μέσα.
Κι εσύ τι θ' απογίνεις; Προχώρα.
Ροσέλ Τζόνσον, συλλαμβάνεσαι για τον φόνο του Άντριου Φίνεϊ.
Έχεις το δικαίωμα να μη μιλήσεις.
ΚΟΥΕΣΤΕΡ
- Έλα. - Πόπι.
- Ναι; - Η Σίμπιλ είμαι.
Τι συμβαίνει;
Ο Λι πείθει το Δ.Σ. να κατεβάσουν την εφαρμογή
ώστε να ξεφορτωθεί τη λειτουργία των μονόδρομων μηνυμάτων.
Εντάξει. Σ' ευχαριστώ.
ΔΗΜΟΣ ΟΟΥΚΛΑΝΤ
Σου έχει γίνει συνήθεια αυτό, κυρία Τζόνσον.
Οι κάμερες ασφαλείας τη δείχνουν στο ασανσέρ πέρα δώθε στο πλυσταριό
την ώρα του φόνου της Ίβα Πιερ.
Σ' το 'πα.
Εντάξει, άρα έχεις άλλοθι για την Ίβα. Όχι για τον Φίνεϊ.
Πήρα ένα αμάξι, δεν σκότωσα κανέναν.
Ισχύει. Μα ο Φίνεϊ έκανε μια επιθανάτια δήλωση.
Ξέρεις τι θα πει αυτό;
Αφού τον χτύπησες, ήταν ακόμη ζωντανός.
Είπε στην αστυνομία ότι είδε τον οδηγό.
Σε κατονόμασε.
Ροσέλ, αν συνεργαστείς, ο εισαγγελέας θα σου δείξει επιείκεια.
Γαμώτο.
Αντίποινα ήταν.
Όταν βγήκα απ' τη φυλακή, πήγα στο στούντιο.
Είδα τον Σαν να πυροβολεί τον Τρέι και να του φυτεύει σιδερικό.
Αργότερα, τον άκουσα να λέει στο τηλέφωνο ότι το τακτοποίησε.
Άκουσες με ποιον μιλούσε;
Όχι. Αλλά είπε "Έμαθα ότι φυτεύεις ένα κωλοδέντρο".
Ο Φίνεϊ.
Αργότερα, είδα στις ειδήσεις μια εκδήλωση καμπάνιας
με τον Φίνεϊ να φυτεύει δέντρο.
Και τον εντόπισα.
Για εκδίκηση;
Σ' εκείνη τη φάση; Όχι. Είχε χηρέψει μια θέση.
Του είπα ότι ήμουν το κορίτσι του Τρέι κι ότι ήξερα τι έκανε.
Ότι ήθελα προαγωγή με αντάλλαγμα τη σιωπή μου.
Του έδωσα τον αριθμό μου.
Επικοινώνησε;
Έλαβα μήνυμα απ' το app της Κουέστερ. Από άγνωστο αριθμό.
Είπε να περιμένω περαιτέρω οδηγίες.
Τι κωδικό έχεις;
2513.
ΚΟΥΕΣΤΕΡ
Αλλά εξαφανίζονται.
Εντάξει. Τότε, πες μας. Ποτέ είχες ξανά νέα του;
Πέρασαν βδομάδες για να λάβω μήνυμα.
"Πάρε το αμάξι και καθάρισε τον Φίνεϊ".
Και τότε κατάλαβα ότι δεν έκανε εκείνος κουμάντο, δεν έπαιζε.
Ποιος έκανε;
Δεν γνώρισα το αφεντικό.
Μα μου υποσχέθηκε μια νέα ζωή αν έκανα το χτύπημα.
Και τον πάτησες τρεις φορές;
Δεν αστειεύομαι.
Τα ξέρασε όλα.
Πάει η μία.
Η Ντέβον μού είπε ότι η Ροσέλ κρυβόταν σ' ένα διαμέρισμα στο κέντρο.
Θα ήταν πληρωμή για το χτύπημα στον Φίνεϊ.
ΚΟΥΕΣΤΕΡ ΝΕΟ ΜΗΝΥΜΑ ΤΩΡΑ
ΛΕΩΦ. ΚΑΝΤΛΟΥΙΚ 5407 ΡΕΤΙΡΕ ΣΗΜΕΡΑ. 1 ΩΡΑ.
Δεν μπορείς να απαντήσεις;
Όχι.
Θα πάμε στο ραντεβού της Ροσέλ.
Βλέπουμε την οροφή.
Ελήφθη.
Έρχεται ένα μαύρο SUV εδώ κάτω.
Έγινε.
Δεν είναι ο Χάκμαν. Ο οδηγός του ίσως;
Μιλάει στο κινητό.
Ναι, έφτασα. Είμαι στο πάρκινγκ.
Δεν υπάρχει ψυχή.
ΚΟΥΕΣΤΕΡ @ΑΓΝΩΣΤΟΣ
ΑΠΑΙΤΟΥΜΕ ΕΓΚΑΙΡΗ ΔΡΑΣΗ. ΘΕΩΡΗΣΕ ΤΟ ΠΡΟΕΙΔΟΠΟΙΗΣΗ.
Εντάξει. Έρχομαι.
Πρέπει να μάθουμε σε ποιον λογοδοτεί.
Εντάξει, κατεβαίνει πάλι. Ακολούθησέ τον.
Πάει βόρεια στην Τέλεγκραφ.
Νομίζω ότι ξέρω πού πάει. Ερχόμαστε.
Εντάξει.
ΚΟΥΕΣΤΕΡ
Τον έχασα στο πλήθος. Ο φάκελος, όμως, είναι ακόμη μέσα.
Εντάξει, αλλά πρέπει να τον βρούμε να αναφέρεται στον Χάκμαν.
- Φύγαμε. - Εντάξει. Πάω στη μέση.
Εγώ άκρα δεξιά.
Κύριε Χάκμαν, από δω!
Καλημέρα, Όουκλαντ!
Μια νέα ημέρα για την Κουέστερ.
ΜΑΡΚΟΥΣ - ΔΕΝ ΒΡΙΣΚΩ ΤΟΝ ΟΔΗΓΟ. ΕΙΜΑΙ ΠΙΣΩ ΑΠ' ΤΗ ΣΚΗΝΗ.
Εντασσόμαστε επισήμως στην κοινότητα εδώ στο Όουκλαντ,
- φέρνοντας δουλειές και βιομηχανία... - Τίποτα;
και ευκαιρίες στο Ιστ Μπέι!
Μπορούμε και θα το κάνουμε μαζί αυτό.
Οι πολίτες του Όουκλαντ, οι ηγέτες...
@ΑΓΝΩΣΤΟΣ ΠΕΡΙΜΕΝΕ ΝΕΕΣ ΟΔΗΓΙΕΣ
κι όλοι εμείς εδώ στην Κουέστερ οραματιζόμαστε έναν καλύτερο κόσμο.
Δεν θα μπορούσε να το έχει στείλει. Δεν είναι αυτός.
Και ποιος δεν θέλει έναν καλύτερο κόσμο; Καλά δεν λέω;
Μας χρειάζεται.
Ας κοντράρουμε επάξια το Σαν Φρανσίσκο και τη Σίλικον Βάλεϊ.
Τι λες, Όουκλαντ;
- Εννοείται! - Ναι!
Οπότε τώρα, χωρίς καθυστερήσεις,
θα ήθελα να σας παρουσιάσω τον εκλεγμένο δήμαρχο Έβερετ Χόγκλαντ.
Σ' ευχαριστώ, Λι.
- Όσοι πήγατε στην κάλπη... - Μένω στον Χάκμαν.
Ωραία.
και χρησιμοποιήσατε τη δύναμη ως πολίτες για να ψηφίσετε αυτό που πιστεύετε.
Είμαστε μια πόλη που αιμορραγεί.
Προ διημέρου...
Σίμπιλ.
Πόπι.
- Απορώ πώς μου ξέφυγε. - Ορίστε;
Εσύ επικοινώνησες με τη Νάντια Χιμένεζ πριν από χρόνια.
Κράτησες εκείνο το βίντεο.
Κι όταν η Κουέστερ δυσκολευόταν να απογειωθεί, εκβίασες τον Φίνεϊ μ' αυτό.
Άλλαξε ψήφο για να φέρει την Κουέστερ στο Όουκλαντ.
Φτάνεις σε απίστευτο σημείο για μια ιστορία. Είναι εντυπωσιακό.
Ο Φίνεϊ σού είπε για την επιθυμία της Ροσέλ να προαχθεί.
Οπότε, όταν έγινε εμπόδιο, την έστειλες να τον βγάλει απ' τη μέση.
Γιατί να διακινώ γυναίκες;
Εικάζω ότι, από μια διεστραμμένη άποψη, το έκανες από αγάπη.
Ο Λι προσπαθούσε να σώσει την Κουέστερ. Ήθελες να βοηθήσεις, αλλά σε απέρριπταν.
Τότε θυμήθηκες τα επιτυχημένα πάρτι του Φίνεϊ.
Ήξερες ήδη, λοιπόν, ότι κάποιοι άντρες θα έκαναν τεράστιες χάρες
με αντάλλαγμα το σεξ με ανήλικα κορίτσια.
Σας έδωσαν χρηματοδότηση, ζώνη χρήσεων γης, πρόσβαση.
Φρόντιζες να πετύχει η Κουέστερ.
Εσύ δημιούργησες τα μονόδρομα μηνύματα. Εσύ διεύθυνες τη σπείρα.
Στάσου. Ένα podcast έχεις, όχι σήμα.
- Λάθος άτομο κατηγορείς. - Ακριβώς.
Αποκλείεται να μπόρεσε να φτιάξει εκείνη τη λειτουργία η Σίμπιλ.
Αλήθεια; Δεν υπήρξε μια παραγωγικότατη προγραμματίστρια μια φορά κι έναν καιρό;
Ναι, πάρα πολύ καιρό πριν.
Για πολλά χρόνια, όμως, ασχολείται με φιλανθρωπίες.
Κάνω περισσότερα.
Μαζί σου αναγκάστηκε να γίνει κομπάρσα.
Η σπείρα μαστροπείας είναι υπό τον πλήρη έλεγχό της.
Αυτό είναι παράλογο. Θα ρίσκαρε όλα όσα χτίζω.
Όλα όσα χτίζεις εσύ;
Όταν χρειαζόμασταν επενδυτές,
καθόσουν κι έστελνες email σε επενδυτές επιχειρηματικών κεφαλαίων.
Και μετά κλαιγόσουν.
Δεν σκόπευα να χάσω μια εταιρεία που βοήθησα να ιδρυθεί,
οπότε βρήκα τρόπο να τη χρηματοδοτήσω,
να την επεκτείνω,
να την ελέγξω.
Κάνοντας αυτό; Παρανομώντας;
Πού ήταν αυτή η ενάρετη κατακραυγή όταν το έκανε ο Φίνεϊ;
Σ' έκανα πλούσιο. Απ' τους πιο αναγνωρισμένους στην τεχνολογία.
Και τα κορίτσια;
Τι με τα κορίτσια;
Τα πιόνια στο παιχνίδι σου δεν ήταν μόνο οι άντρες.
Ήταν και παιδιά, Σίμπιλ.
Και πριν από σένα, ούτε καν τις έψαχνε κανείς.
Ποιος θα πιστέψει ότι μια γυναίκα ήλεγχε μια σπείρα μαστροπείας;
Δεν έχεις τίποτα.
Σ' έκανα πλούσιο. Απ' τους πιο αναγνωρισμένους στην τεχνολογία.
Και τα κορίτσια;
- Τι είναι αυτό; - Τι με τα κορίτσια;
Σίμπιλ Χάκμαν, συλλαμβάνεσαι για παραβίαση του Νόμου περί Οργανωμένου Εγκλήματος.
Για συνωμοσία για φόνο.
Δώσε μου το κινητό. Τα χέρια σου πίσω.
Προχώρα.
Ναι. Εντάξει. Ευχαριστώ, κύριε.
ΣΙΜΠΙΛ ΧΑΚΜΑΝ
Ο εισαγγελέας ήταν.
Επιβεβαιώσαμε πως η Σίμπιλ έστελνε τα κρυφά μηνύματα μέσω Κουέστερ.
Αντιμετωπίζει κάθειρξη 20 ετών για τράφικινγκ και εντολή δολοφονίας.
Κατάφερες να συνδέσεις τον Οτσόα με τη Σίμπιλ μέσω μηνυμάτων;
Όχι.
Όχι, ο Οτσόα θα καταδικαστεί σε έναν χρόνο σε κομητειακή φυλακή
για αποθήκευση των βίντεο εκβιασμού, τον οποίο θα εκτίσει σε έργο.
- Όμως... - Γεια σας.
Η Τρίνι θυμάται να βλέπει τον Μπιλ Οτσόα στο δικαστήριο.
- Τον είδε; - Άρα, έχουμε μάρτυρα;
Περιμένετε. Όχι το πρόσωπό του ακριβώς.
Λέει ότι κάνει κάτι με τον αυχένα του. Το είδε στο σπίτι των οργίων.
Ξέρει ότι ο Οτσόα ήταν ο δράστης!
Ξέρεις ότι αυτό δεν αρκεί.
Θέλω να δικαιωθεί η κόρη μου. Αν πει η Σίμπιλ ότι τη βίασε ο Οτσόα;
Προσπαθήσαμε, αλλά δεν μιλάει.
Η Τρίνι αξίζει κάτι καλύτερο. Και η Ίβα.
Αν ψάχνεις το Υ, λοιπόν, πρέπει να...
Να προσθέσω το -8 και στα δύο μέρη.
Έτσι μπράβο.
- Το 'χεις. - Γεια σας.
- Ήρθε η Σάιντι; - Όχι, δεν έχει ιδέα.
Λοιπόν, πώς τα πας με το θέμα του Αλεξάντερ;
Ένα κομμάτι μου ελπίζει να μη βρει τη διεύθυνση ο Μάρκους.
Και το άλλο κομμάτι...
- Καλώς τη! - Κυρία Σάιντι!
Τι τρέχει;
- Δεν παίζει αυτό! Μπαμπά μου! - Σου πήρα καινούρια μηχανή.
Την ευλόγησαν οι Κάπστοουν. Και θέλω να περιπολείς μαζί μου.
Τη λατρεύω, μπαμπά μου!
Χριστέ μου!
- Άντε, καβάλα τη. - Ναι!
Τι λες τώρα!
Θεέ μου. Νιώθω ο εαυτός μου για πρώτη φορά.
Ναι! Μάρσαρε!
Όλη μέρα, κάθε μέρα, κουφάλες!
Δεν κερδίζεις πάντα, Ποπ.
Το ξέρω.
Απλώς συμπονώ τον Μάρκους και την οικογένειά του.
Μπορεί να πέσουν πάνω στον Οτσόα ανά πάσα στιγμή.
Λες ο Οτσόα κι η γυναίκα του να έλεγαν ψέματα ότι ήταν σπίτι
και να ήταν εκείνος ο δράστης;
Ιδίως μ' αυτό που είδε η Τρίνι.
Ο Μάρκους θα νιώθει τελείως ανίκανος.
Ξέρω την αίσθηση ως άντρας.
Οι συνέπειες είναι ολέθριες όταν δεν προστατεύεις τους δικούς σου.
Δεν σε κατηγορώ για τίποτα απ' όσα έγιναν.
Το ψυχοφθόρο είναι να κατηγορείς τον εαυτό σου.
Αυτό αντιμετωπίζει ο Μάρκους.
Δεν θα ξανακοιμηθεί ήσυχος.
Λες να το ρίξει στο ποτό;
Απλώς ανησυχώ για εκείνον. Τον έχω σαν γιο.
Εσύ κοίτα να διασκεδάσεις.
Λιλ;
Πρόσεχε τον μπαμπά.
Ναι, πάντα τον προσέχω.
Πρέπει να είμαι ειλικρινής. Ζορίζομαι αυτόν τον καιρό.
- Το ξέρω, μωρό μου. Κι εγώ. - Όχι.
Πραγματικά...
Πραγματικά δεν το χειρίζομαι σωστά.
Γι' αυτό άρχισα να πίνω. Είναι...
Κόντεψα να καταντήσω διώκτης.
Γι' αυτό δεν επικοινωνούσα με την Τρίνι.
Όλα θα πάνε καλά.
Δεν είμαι τόσο σίγουρος.
Κοίτα, πριν κάνα δυο βδομάδες, ήμουν με την Πόπι και...
- Θεέ μου. - Τι έγινε;
Τι συμβαίνει;
Έσπασαν τα νερά μου.
- Ναι. - Τι; Εντάξει, εντάξει.
- Έλα. - Ήρθε η ώρα!
Εντάξει, ήρθε η ώρα.
ΜΑΙΕΥΤΗΡΙΟ
Θεούλη μου!
Μπορώ να κρατήσω το μωράκι;
- Την παίρνω. - Ορίστε.
Έτσι μπράβο.
Δες τη.
Δες εδώ ένα μωρό.
Ναι.
- Κούκλα είναι. - Είναι τόσο μικρούλα.
Γεια σου, Σκάι.
Θέλω να ξέρεις ότι θα γίνω η καλύτερη μεγάλη αδελφή.
Τι είναι, μωρό μου;
Θέλω να πάω στο πρόγραμμα αποκατάστασης.
Στο Ουαϊόμινγκ; Είσαι σίγουρη;
Πρέπει να δουλέψω τον εαυτό μου για να γίνω μια καλή αδελφή.
- Δεν σας έχω απογοητεύσει, όμως; - Όχι.
Που δεν κατέθεσα; Δεν με θεωρείτε αδύναμη;
Η επιβίωσή σου είναι η δύναμή σου, όχι αν κατέθεσες ή όχι.
- Εντάξει; - Ακριβώς.
Αν μη τι άλλο, έχω απογοητευτεί μ' εμένα που απογοήτευσα εσένα και τη μαμά σου.
Στόχος δεν είναι η τελειότητα, αγάπη μου. Ποτέ δεν ήταν.
Να γίνεις όσο καλύτερη μπορείς, ό,τι κι αν σημαίνει αυτό.
Θα σου πω κάτι.
- Αυτό εδώ το κοριτσάκι... - Ναι.
- είναι πολύ τυχερό που σ' έχει για αδελφή. - Αυτά τα δαχτυλάκια!
Φτυστή εσύ είναι.
- Είναι τόσο μικρούλα. - Αυτή η μυτούλα.
- Σας αγαπώ. - Σ' αγαπώ.
- Εννοείται. - Ναι.
Κι εμείς σ' αγαπάμε.
Αν ήταν εδώ η κυρία Πιερ,
αυτό που θα ήθελε από εσάς θα ήταν να φροντίζετε αυτόν τον κήπο.
Έτσι, θα αναγνωρίζετε τη δική σας εξέλιξη και ανάπτυξη.
Σήμερα, λοιπόν, έχω την τιμή να παρουσιάσω αυτόν τον πανέμορφο κήπο,
μια χορηγία της Boisterous Media,
που θα μας βοηθήσει να τιμήσουμε τις ζωές που έχουμε χάσει.
ΚΑΛΩΣ ΗΡΘΑΤΕ ΣΤΟΝ ΚΗΠΟ ΤΗΣ ΙΒΑ
Θα άρεσε πολύ στην Ντρέα εδώ.
Θα φυτέψουμε τέτοιες παντού.
Την ποικιλία Rosa Andrea.
Πανέμορφα είναι.
Σ' ευχαριστώ, Πόπι. Για όλα.
- Γεια. - Γεια.
Στα νιάτα μου, ποτέ δεν περίμενα ότι θα δούλευα με παιδιά.
Μοιάζουν να ανταποκρίνονται πολύ θετικά.
Αφού είμαι πολύ κουλ τύπος!
- Τι μου λες; - Κι όμως.
Η Τρίνι;
Νομίζω ότι συνεχίζει να αγχώνεται με τα πλήθη.
Δεν έχει άδικο.
Το καθίκι ο Οτσόα κυκλοφορεί σαν να μην έγινε τίποτα.
Εκείνος σκότωσε την Ίβα;
Ναι. Μα δεν μπορούμε να το αποδείξουμε.
Μεγάλη απογοήτευση.
Δεν θα πάψω να προσπαθώ να τη δικαιώσω.
Το υπόσχομαι.
Θα το θυμάμαι αυτό.
- Να το θυμάσαι. - Έγινε.
Είναι τόσο όμορφα εδώ.
Πράγματι.
Η διαδικασία της αποκατάστασης είναι σπουδαίο εγχείρημα.
ΛΟΓΙΣΤΙΚΗ ΕΠΙΧΕΙΡΗΣΕΩΝ
Για εκείνους που έχουν πληγωθεί, απαιτείται χρόνος για να επουλωθούν.
Όσοι έχουν βιώσει την απώλεια,
πρέπει να κάνουν ένα ταξίδι μέσα από τη θλίψη.
Το Όουκλαντ έχασε μια λατρεμένη κόρη στη διάρκεια αυτής της έρευνας.
Τη διευθύντρια του λυκείου Όουκ Κρικ, μια δυναμική γυναίκα ονόματι Ίβα Πιερ.
Πρόσφατα, της πήρα μια συνέντευξη
και μοιράστηκε μαζί μου
τη δική της εμπειρία ως θύμα τράφικινγκ.
Τις επόμενες ημέρες, θα ακούσετε την ιστορία της Ίβα.
Λέγοντάς τη, ρίχνει φως στις πιο σκοτεινές γωνιές της κοινότητάς μας.
- Όμως... - Έντεκα.
η ιστορία της Ίβα δεν αφορά το ψυχικό τραύμα.
Αφορά την αποκατάσταση.
Μερικές φορές, αυτό που χρειαζόμαστε είναι να αντιμετωπίσουμε την αλήθεια
για να δούμε ποιοι είμαστε και ποιοι μπορούμε να γίνουμε.
Κάποιοι, όταν αντικρίζουν την αλήθεια για τον εαυτό τους,
το αποτέλεσμα είναι να δικαιωθούν οι άλλοι.
Η Σίμπιλ Χάκμαν, συνιδρύτρια της Κουέστερ,
έχτισε μια αυτοκρατορία με θεμέλια τον εκβιασμό,
τον εξαναγκασμό και την εκμετάλλευση.
Κινδυνεύει να περάσει την υπόλοιπη ζωή της στη φυλακή,
διότι κανείς δεν θα έπρεπε να επωφελείται
από την εκμετάλλευση παιδιών.
Διακινώντας νεαρά κορίτσια, η Σίμπιλ έχασε την επαφή
όχι μόνο με τη δικαιοσύνη, αλλά και με την ίδια της την ανθρωπιά.
ΑΣΤΥΝΟΜΙΑ ΟΟΥΚΛΑΝΤ
Μα η πραγματικότητα είναι
ότι η δικαιοσύνη για κάποιους δεν σημαίνει δικαιοσύνη για όλους.
Νομίζεις ότι θα συνεχίσεις να ζεις όπως πριν;
- Ποιος είσαι; - Θα 'πρεπε να σου τινάξω τα μυαλά.
Θα φύγεις για πάντα απ' την πόλη.
- Δεν ξέρω τι νομίζεις... - Ξέρεις τι έκανες!
Γαμώτο!
Κακώς μ' ακολούθησες.
Το έκανα, όμως.
Θα συνεχίσω να πολεμώ για την εξάλειψη του τράφικινγκ εδώ.
Πάμε να φύγουμε.
Για τα παιδιά του Όουκλαντ και για τον εαυτό μου.
Θα με ακολουθήσετε;
Με λένε Πόπι Σκόβιλ
και θα σας πρότεινα να επανεξετάσετε.
ΜΑΡΚΟΥΣ
ΑΛΕΞΑΝΤΕΡ ΜΑΪΚΛ ΤΡΟΪ. ΛΕΩΦ. ΓΙΑΡΜΠΟΡΟ 3211, ΟΥΟΛΝΑΤ ΚΡΙΚ.
Υποτιτλισμός: Εύα Τανταλίδου
ΑΝ ΓΝΩΡΙΖΕΤΕ ΚΑΠΟΙΟΝ ΠΟΥ ΘΕΛΕΙ ΒΟΗΘΕΙΑ, ΕΠΙΣΚΕΦΘΕΙΤΕ ΤΟ APPLE.COM/HERETOHELP